CELEX: 32019D1254
Language: hr
Date: 2019-07-22 00:00:00
Title: Provedbena odluka Komisije (EU) 2019/1254 оd 22. srpnja 2019. o usklađenim normama za sigurnost igračaka izrađenima za potrebe Direktive 2009/48/EZ Europskog parlamenta i Vijeća

23.7.2019   
               
               
                  HR
               
               
                  Službeni list Europske unije
               
               
                  L 195/43
               
            
         PROVEDBENA ODLUKA KOMISIJE (EU) 2019/1254
         оd 22. srpnja 2019.
         o usklađenim normama za sigurnost igračaka izrađenima za potrebe Direktive 2009/48/EZ Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 13. Direktive 2009/48/EZ Europskog parlamenta i Vijeća (2) pretpostavlja se da su igračke koje su sukladne usklađenim normama ili njihovim dijelovima čije su upute objavljene u Službenom listu Europske unije sukladne zahtjevima obuhvaćenima tim normama ili njihovim dijelovima, a koji su utvrđeni u članku 10. i Prilogu II. toj direktivi.
                  
               
                     (2)
                  
                  
                     Dopisom M/445 od 9. srpnja 2009. Komisija je podnijela zahtjev Europskom odboru za normizaciju (CEN) i Europskom odboru za elektrotehničku normizaciju (Cenelec) za izradu novih i reviziju postojećih usklađenih normi za potrebe Direktive 2009/48/EZ. U točki 11. dijela I. Priloga II. Direktivi 2009/48/EZ utvrđeni su posebni sigurnosni zahtjevi za igračke za slobodnu aktivnost.
                  
               
                     (3)
                  
                  
                     „Trampolini” su igračke za kućnu uporabu u kojima noseća struktura ostaje nepomična tijekom aktivnosti te koje su prvenstveno namijenjene djeci za aktivnost skakanja. Stoga su to igračke za slobodnu aktivnost u smislu članka 3. točke 21. Direktive 2009/48/EZ.
                  
               
                     (4)
                  
                  
                     Na temelju zahtjeva M/445 od 9. srpnja 2009. CEN je revidirao usklađenu normu EN 71-14:2014+A1:2017 za trampoline za kućnu uporabu, na koju je upućivanje objavljeno u Službenom listu Europske unije (3), kako bi se osigurala sigurnost trampolina čija se baza postavlja ispod površine tla („ukopanih trampolina”) koji se sve više stavljaju na tržište. To je rezultiralo donošenjem usklađene norme EN 71-14:2018 za trampoline za kućnu uporabu.
                  
               
                     (5)
                  
                  
                     Komisija je zajedno s CEN-om ocijenila je li usklađena norma EN 71-14:2018 za trampoline za kućnu uporabu koju je izradio CEN u skladu sa zahtjevom M/445 od 9. srpnja 2009.
                  
               
                     (6)
                  
                  
                     Usklađena norma EN 71-14:2018 ispunjava zahtjeve koje nastoji obuhvatiti i koji su utvrđeni u Direktivi 2009/48/EZ. Stoga je primjereno objaviti upućivanje na tu normu u Službenom listu Europske unije.
                  
               
                     (7)
                  
                  
                     Usklađena norma EN 71-14:2018 zamjenjuje usklađenu normu EN 71-14:2014+A1:2017. Stoga je nužno povući upućivanje na tu normu iz Službenog lista Europske unije. Kako bi se proizvođačima igračaka ostavilo dovoljno vremena da prilagode svoje proizvode revidiranim specifikacijama iz usklađene norme EN 71-14:2018, potrebno je odgoditi povlačenje upućivanja na usklađenu normu EN 71-14:2014+A1:2017.
                  
               
                     (8)
                  
                  
                     Sukladnost s usklađenom normom stvara pretpostavku o sukladnosti s odgovarajućim temeljnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Upućivanje na usklađenu normu za sigurnost igračaka izrađenu za potrebe Direktive 2009/48/EZ navedeno u Prilogu I. ovoj Odluci objavljuje se u Službenom listu Europske unije.
         
         
            Članak 2.
            Upućivanje na usklađenu normu za sigurnost igračaka izrađenu za potrebe Direktive 2009/48/EZ navedeno u Prilogu II. ovoj Odluci povlači se iz Službenog lista Europske unije od datuma utvrđenog u tom prilogu.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 22. srpnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 316, 14.11.2012., str. 12.
         
         
            (2)  Direktiva 2009/48/EZ Europskog parlamenta i Vijeća od 18. lipnja 2009. o sigurnosti igračaka (SL L 170, 30.6.2009., str. 1.).
         
            (3)  SL C 282, 10.8.2018., str. 3.
         
      
      
         
            PRILOG I.
            
                        Br.
                     
                     
                        Upućivanje na normu
                     
                  
                        1.
                     
                     
                        EN 71-14:2018 Sigurnost igračaka – 14. dio: Trampolini za kućnu uporabu
                     
                  
      
      
         
            PRILOG II.
            
                        Br.
                     
                     
                        Upućivanje na normu
                     
                     
                        Datum povlačenja
                     
                  
                        1.
                     
                     
                        EN 71-14:2014+A1:2017 Sigurnost igračaka – 14. dio: Trampolini za kućnu uporabu
                     
                     
                        22. siječnja 2020.